Candi Sewu

jmpl

Candi Sewu inggih punika silih tunggil candi macorak Buddha sané wénten ring Indonésia. Candi Sewu magenah ring Dukuh Bener, Désa Bugisan, Kecamatan Prambanan, kabupatén Klaten, Propinsi Jawa Tengah. Saking Kota Yogyakarta jaraknyané 17 km ka arah Solo. Candi Sewu genahnyané nénten joh saking Candi Prambanan, inggih punika kirang langkung 800 m ring sisi kelod arca Rara Jongrang. Candi puniki diperkirakan kawangun ring abad ka-8 antuk perintah raja Kerajaan Mataram, inggih punika Rakai Panangkaran (746-784 M) miwah Rakai Pikatan sané maagama Hindu. Yadiastun rajannyané maagama Hindu, Kerajaan Mataram keni pengaruh saking Wangsa Syailendra sané maagama Buddha. Para ahli minehang candi Sewu inggih punika pusat keagamaan krama sané maagama Buddha. Papinehang punika kadasarin antuk daging prasasti batu andesit mawasta Prasasti Manjusrigrta sané kacunduk ring silih tunggil candi perwara. Prasasti punika katulis antuk basa Melayu Kuno tur madué angka warsa 792 saka. Daging prasasti punika nyritayang indik kegiatan penyempurnaan prasada sané mawasta Wajrasana Manjusrigrha ring warsa 714 saka (792 masehi). Wastan Sewu ring basa Jawa madué artos siu, nika muktiang candi sané magabung ring gugusan candi Sewu punika makéh, sakéwanten nénten ngantos siu. Gugusan candi Sewu kepah dados 249 candi, inggih punika 1 candi utama, 8 candi pengapit, miwah 240 candi perwara.

 Wewidangan Candi 
Candi Sewu madué patpat kori sané nuju jaba sisi, inggih punika ring sisi kangin, kaja, kauh, miwah kelod sané soang-soang kajaga antuk apasang arca Dwarapala sané saling mahadapan. Tegeh arca punika kirang langkung 2,3 m. Candi utama magenah ring pelataran persegi sané jimbarnyané 40 m2, tur kaiterin pagar saking susunan batu tegehnyané 0,85 m. Tinggi wangunan ngantos 30 m tur madué 9 atap sané madué stupa soang-soang. Cokor candi kahias antuk ukiran bunga. Candi utama kawangun malakar aji batu andesit sané madué kori utama ring sisi kangin.

 Pustaka 

Kategori:Candi ring Indonésia